Haridus- ja Teadusministeerium

Integratsiooni Sihtasutus

Kultuuriministeerium

Regionaal- ja Põllumajandusministeerium

Siseministeerium

Sotsiaalministeerium 12.01.2026 nr 4-3.1/2

**Eksperdigrupi liikme määramine**

Austatud koostööpartner

26.01.2023 kinnitas kultuuriminister käskkirjaga nr 24 Euroopa Sotsiaalfond+ (edaspidi *ESF+*) vahenditest toetuse andmise tingimused „Kohalike omavalitsuste toetamine lõimumise, sealhulgas kohanemise teenuste pakkumisel“ (edaspidi *TAT*). Kohalike omavalitsuste lõimumis-, sh kohanemisteenuste pakkumise võimekuse ühtlustamiseks ja suurendamiseks eraldatakse perioodil 2023-2029 ESF+ vahenditest ja riikliku kaasfinantseeringuna kokku üle 6,1 miljoni euro. Toetatavate tegevuste elluviija on Eesti Linnade ja Valdade Liit (edaspidi *ELVL*), kelle liikmed on kõik Eesti kohalikud omavalitsused. ELVL on TAT-i raames sõlminud partnerluslepingud Tallinna, Tartu, Rakvere, Pärnu, Haapsalu ja Kohtla-Järve linnaga ning Saaremaa ja Jõhvi vallaga lõimumise, sh kohanemise valdkonnas, et arendada kohalikul tasandil teenuseid ja koostöövõrgustikke ning kaasata sihtrühmi kogukonna tegevustesse.

TAT-i punkti 9.3.11 kohaselt moodustati elluviija poolt ELVL tegevdirektori 01.08.2023 käskkirjaga nr 1-24.6/22 koostöös rakendusasutusega eksperdigrupp, mille ülesanne on elluviija nõustamine TAT-i punktis 3.5.1 „Elluviija tegevused“ toodud tegevuste planeerimisel.

Seoses Teie esindaja muutumisega **palume nimetada uus esindaja eksperdigrupi koosseisu hiljemalt** **26.01.2026**. Eksperdigrupi ülesanne on anda sisend tegevuste elluviimisel ning teenuste kujundamisel (valdkonnas olulised ning seotud teemad, infojagamise metoodikad, tugitegevused jms) kvaliteetse teenuse tagamiseks ning nii sisu kui ka teenuse rakendusmudeli kattuvuse vältimiseks. Eksperdigrupi töös osalemist ei tasustata. Elluviija kontaktisik on ELVL nõunik Katre Mägi ([katre.magi@elvl.ee](mailto:katre.magi@elvl.ee)).

Ühtlasi anname teada, et eksperdigrupi koosolek on planeeritud toimuma **neljapäeval,** **29.01.2026 kell 14.00** veebis. Kutse link saadetakse Teie poolt nimetatud esindajale e-kirja teel.

Lugupidamisega

*/allkirjastatud digitaalselt/*

Veikko Luhalaid

Tegevdirektor

Katre Mägi, 5347 3327